Hippierne var ikke en egentlig samlet gruppe, men nærmere en livsstil hvor man gjorde oprør mod det (små)[[borgerlig]]e samfund. Det skete blandt andet ved at iklæde sig farverigt tøj, især inspireret eller købt i [[Østen]], og dermed skille sig ud fra den grå masse af jakkesæt og uniform påklædning. Et andet kendetegn var at mænd lod håret vokse, i starten af [[1960'erne]] så det nåede ned omkring ørerne; det såkaldte [[Beatles]]-hår og senere så langt at det kunne nå ned til lænden. Det var i protest mod fastlåste og [[konservativ]]e kønsroller som dikterede at kvinder skulle have langt hår og mænd kort. En anden grund til at hippierne havde langt hår, var netop, at de dermed markerede, at de var i opposition til den karseklippede, autoritetstro soldat.
Mange hippier benyttede sig af ''euforiserende stoffer'' og lyttede til [[syrerock]] for at udvide deres [[bevidsthed]].
Psykologi Politik Samfund Militær Historie Kultur Kriminalitet Mellemmenneskelige_forhold